
Modiwl 1: Hanfodion Cynllunio Iaith:100647
Dadansoddwch yn feirniadol ddatblygiad damcaniaethol ac ymarferol y maes polisi a chynllunio iaith, gan gyfeirio at gyd-destun mwy nag un gymuned ieithyddol
















Bydd y traethawd yma yn edrych ar ddatblygiad damcaniaethol yn y maes polisi a chynllunio iaith ac yn trafod sut y maent wedi newid addasu a newid yn unol â newidiadau mewn cymdeithas. Gan edrych ar esiamplau o Gymru a Gwlad y Basg, byddwn yn gweld sut mae damcaniaethau ar waith yn y gymdeithas a sut mae’n bosib gweld mwy nag un esiampl sy’n dangos mewn realiti, fod rhaid i ddamcaniaethau fod yn ddefnyddiol a bod rhaid iddynt gael eu herio er mwyn dal i fod yn berthnasol. Bydd y traethawd yn dod i'r casgliad fod angen i bolisïau heddiw sicrhau fod agweddau ar yr iaith ac ymddygiad yn rhan o’r cynllunio. Bydd hwn yn adlewyrchu'r ffaith fod iaith yn gysylltiedig gyda hunaniaeth, hanes a diwylliant. Mae rhaid i unrhyw bolisi sicrhau fod y gymdeithas a lleisiau y siaradwyr yn cael eu hystyried i sicrhau fod gan siaradwyr yr iaith lle i ddefnyddio ei hiaith ym mhob agwedd o fywyd gan gynnwys y gweithle, yn y gymdeithas, mewn addysg ac yn y cartref.
Mae'r ffaith bod maes cynllunio a pholisi iaith mor eang yn bodoli yn dangos fod iaith yn rhywbeth llawer mwy na dull cyfathrebu sy'n niwtral a ddim yn cael ei effeithio gan ddylanwadau allanol fel gwleidyddiaeth neu newidiadau mewn cymdeithas. Mae hanes, yn enwedig  wrth edrych ar  ieithoedd lleiafrifol fel y Gymraeg a'r Basgeg wedi dangos yn glir y gellir defnyddio polisi iaith i sawl diben, da neu ddrwg, a bod persbectif yn gallu newid y stori i lwyddiant neu fethiant yn dibynnu ar bwy sy’n adrodd y stori.  Mae Rubon a Jernudd (Kaplan & Baldauf 1997, p. 3) yn gweld cynllunio iaith fel rhywbeth sy'n cynnwys gweithredoedd bwriadol ar gyfer y dyfodol a bod hwn yn digwydd mewn cyd-destun cymdeithasol.
 'deliberate though not always overt, future orientated change in systems of language code and/or speaking in a societal context' (Kaplan & Baldauf 1997, p. 3)
Mae newid cymdeithasol yn rhywbeth sy’n digwydd o’n hamgylch yn gyson ac mae Cooper ( Cooper 1989) yn dadlau bod 'to plan a language is to plan society' ( Cooper 1989 t182) Mae'r datganiad cryf yma yn agoriad llygad ac yn neud i ni sylweddoli'r pŵer sydd gan iaith o fewn cymdeithasau. Mae  cynllunio iaith  felly yn faes a all gael dylanwad mawr ar boblogaethau a grwpiau.  
 
Mae'r datblygiadau  a'r newidiadau  dros y blynyddoedd mewn damcaniaethau cynllunio iaith yn dangos pa mor gymhleth yw hi a cymaint o ffactorau sydd angen eu hystyried.    
     
Wrth i'r maes ddatblygu, defnyddiwyd llawer o fframweithiau defnyddiol i fesur neu benderfynu sefyllfa iaith a pa mor fregus neu gryf  ydyw hi. Un damcaniaeth adnabyddus yw  graddfa GIDS gan Fishman ( Fishman 1991), a ddatblygwyd yn ddiweddarach i raddfa e Gids.  Mae'r offeryn hwn yn cynnig ffordd o osod iaith ar raddfa o berygl a gall helpu llunwyr polisi a chynllunwyr i benderfynu ar flaenoriaethau a meysydd ffocws. Mae hyn yn gryfder y model gan ei fod yn ymgorffori theori mewn math o gynllun gweithredu y gellir ei gyflwyno a'i adolygu gan ei fod yn rhestru'n glir feysydd o'r trosglwyddiad cartref personol i  fyd y sector cyhoeddus  a'r cyfryngau.  Mae Fishman yn glir nad yw'r model i fod i gael ei ddefnyddio fel canllaw cam wrth gam yn hytrach dylid ei weld fel set o flaenoriaethau rhesymegol.
 Beirniadaeth o'r model wrth edrych ar ei ddefnydd ymarferol yw bod pob cam ynddo'i hun yn dasg fawr a pharhaus sydd angen sylw ac adolygiad cyson. Nid yw'n bosibl dweud bod cam yn gyflawn ac y gellir canolbwyntio ar feysydd eraill yn awr. Er enghraifft, yng Nghymru, gellid dadlau cryf ein bod wedi cyflawni'r cam cyntaf o ddefnyddio'r Gymraeg yn y cyfryngau,  llywodraeth ac ar lefel genedlaethol ond gellid dadlau hefyd ein bod hefyd yn gweithio yng ngham 8 sef  can sy’n edrych ar chaffael ar yr iaith i oedolion ac  hefyd mae rhaid i ni ystyried nad yw pob rhiant rhugl yn dewis trosglwyddo'r iaith i'w plant. Gan ddefnyddio'r model hwn, gellid  dweud fod yr iaith Gymraeg yn un diogel ac hefyd ei fod  mewn perygl. Mewn un ffordd, mae hyn yn adlewyrchu natur gymleth defnydd iaith mewn gwirionedd ond  hefydgall gyfyngu ar ddefnyddioldeb y model mewn termau ymarferol.

Mae Fishman yn blaenoriaethu trosglwyddo rhwng cenhedlaethl ac yn gweld y cam hwn fel arwydd bwysig a sylfaenol i iaith sy’n  ffynnu.  Mae'n gweld y cartref a'r gymuned yn ganolog i wrthdroi newid  iaith ond gellir dadlau fod y cam hwn  yn anodd iawn  i y rhai sy’n datblygi polisi i gyrraedd a dylanwadi arno gan ei fod yn rhan o fywyd personol  lle gellir dadlau fod gan y llywodraeth ddim hawl i ymmyryd ynddi a bod angen parchu preifatrwydd trigolion. Mae’n nodi ‘ that which is not transmitted cannot be maintained’ ( Fishman 1991) ac yn pwysleisio ‘ The core of this stage is the family’ ( Fishman 1991 )
 Gall unrhyw bolisi sy’n dweud wrth bobl pa iaith dylsent siarad gyda eu plant ac yn eu cartref fod yn ormod o ymyrraeth. Fodd bynnag, mae nodi pwysicrwydd y cartref a iaith y pentan yn hanfodol gan y gellir dadlau yn glir bod gofodau ar gyfer teulu a chymuned yn bwysig iawn ac yn allweddol i sut mae iaith yn cael ei ddefnyddio mewn reality.  Dyweder Fishman fod creu bywyd tu allan i ddysgu yr iaith mewn ysgol yn bwysig i sicrhau fod yr iaith yn cael ei drosglwyddo o un cenedl  i'r llall . Mae’n son am blant sydd wedi cal addyg yn yr iaith lleiafrifol a pa mor anodd yw i'r grwp yma :-
‘..it is hardest of all for this cohort to continue being fluent and active speakers of Xish until they find an equally committed life-partner and start nuclear families of their own. It is at this step that intergenerational transmission is achieved’  Fishman t 472)
Un enghraifft o ymyrraeth diddorol yng Nghymru yw'r enghreifftiau mamolaeth o roi llyfrau dwyieithog  i fabis newydd felly yn cyflwyno’r teulu i dwyieithrwydd mewn ffordd naturiol a hwylus. ( Bookstart in Wales: BookTrust)
Mae'r raddfa GIDS hefyd yn gyfyngedig gan ei fod wedi'i ddatblygu cyn yr amgylchedd digidol ac ar-lein sydd nawr yn ffordd o fyw. Mae defnydd iaith yn y meysydd hyn yn faes cymharol newydd ac efallai na fydd yn ffitio'n daclus i'r raddfa Gids. Efallai na fydd y ffocws ar drosglwyddo iaith yn y cartref, yn enwedig trosglwyddiad rhwng cenedlaethau hefyd yn ystyried newidiadau mewn cymdeithas. Mae'n anarferol nawr i sawl cenhedlaeth o deuluoedd gyd-fyw ac efallai y bod y raddfa yn cymryd yn ganiataol bod cyfathrebu naturiol rhwng cenedlaethau  yn digwydd pan mewn gwirionedd todau, efallai na fydd hynny bob amser yn wir mewn bywyd modern.
Mae modelau eraill fel y teipolegau iaith (Kaplan, R.B & Baldauf 1997) yn symlach gan eu bod yn cynnig pedwar maes gwaith ac yn fwy defnyddiol gan eu bod yn cydnabod y gwahanol feysydd sy'n ffurfio ieithoedd a'u defnydd. Mae’r teipolegau o corpws, caffael, statws a bri yn cydweithio i gyflwyno llun cyfan o sut a ble mae iaith yn cael ei ddefnyddio. Mae'r model hwn yn cyfleu pwysigrwydd natur gymdeithasol defnydd iaith a'r angen i gynllunio'n ofalus nid yn unig ar gyfer y sgiliau o allu defnyddio'r iaith ond hefyd ar gyfer creu enw da a statws i  ddefnyddio’r iaith.  Mae hefyd yn symlach na'r raddfa GIDS a gellir ei ddefnyddio a'i addasu i ystod o wahanol gyd-destunau. Trwy edrych ar y gwahanol agweddau ar iaith a'i swyddogaethau, gellir asesu iaith fel un cryf neu angen ei datblygu yn unrhyw un o'r meysydd. Gall hyn gynnig ffordd fwy ymarferol o ddatblygu polisi a dyrannu adnoddau i sicrhau bod y iaith yn cael ei ddatblygu ym mhob maes y mae'r model yn nodi eu bod yn bwysig. Er enghraifft, gall iaith fod â chorpws cryf ond ni ellir ei defnyddio llawer mewn bywyd bob dydd  er engrhaifft Lladin neu gellir defnyddio iaith bob dydd sydd heb gorpws nac unrhyw ddogfennaeth ysgrifenedig fel ieithoedd llafar.  
Beirniadaeth o'r model hwn yw fod e’n gallu ymddangos for pob un o’r swyddogaethau yma ar wahân ond mewn gwirionedd, nid yw hynny’n wir.  Bydd dysgu'r iaith (caffael) yn effeithio ar statws bri  yr iaith. Hefyd, wrth i'r iaith gael ei defnyddio yn fwy  bydd newidiadau cymdeithasol a'r angen am eiriau a phatrymau newydd. Bydd hwn yn effeithio  ar gynllunio corpws a’r angen i sicrhau bod yr iaith yn parhau i fod yn berthnasol ac yn datblygu geiriau newydd. 
Mae Cooper yn gwneud y cysylltiad clir rhwng polisi iaith a newid cymdeithasol ac mae ganddo ddiddordeb yn y ffactorau cymdeithasol a all weithredu fel catalydd ar gyfer cynllunio cymdeithasol dilynol. ( Cooper 1989)  Mae  ceisio datblygu ddiffiniad digonol o gynllunio iaith yn adlewyrchu  yr her a'r sylweddoli nad oes un diffiniad sy'n gallu datgan beth yw cynllunio iaith yn ei gyfanrwydd 
Mae ei ddiffiniad fel a ganlyn:
' Language planning refers to deliberate attempts to influence the behaviour of others with respect to the acquisition, structure, or functional allocation of their language codes.'  (Cooper 1989 t 45)
Mae'n nodi'n glir nad yw'r diffiniad hwn yn fwriadol yn nodi pwy ddylai fod yn cynllunio, pwy yw'r grŵp targed neu beth yw'r cynllunio mewn gwirionedd. Gellid dadlau nad yw'r diffiniad fel y cyfryw yn ddefnyddiol o gwbl ac yn rhy amwys ac yn hollgynhwysol i fod o ddefnydd ymarferol. Fel arall, mae'r diffiniad hefyd yn adlewyrchu'r ffaith bod cynllunio iaith nid yn unig yn ymwneud â dysgu sgil a chynllunio ar gyfer mannau ar gyfer y sgil i'w defnyddio. Mae iaith hefyd  yn gysylltiedig â diwylliant, ymddygiad, hunaniaeth a gwleidyddiaeth cenedl. Felly, mae cynllunio hefyd yn ymwneud a  hunaniaeth , pwer a lle pobl mewn cymdeithas. Mae'r darlun a'r nod felly yn newid yn sylweddol. 
Rhaid ystyried  fod pwer a grym hefyd yn gysylltiedig gyda cynllunio iaith.  Yn ol Tollefson 
 ‘ language planning‐policy means the institutionalization of language as a basis for distinctions among social groups (classes)… language policy is one mechanism by which dominant groups establish hegemony in language use.” (Tollefson, 1991, p.16) 
 Rhaid gofyn cwestiynau ynglŷn â phwy sy'n ysgrifennu'r polisïau, ar gyfer pwy maen nhw ac i ba ddiben mae'r polisïau ar waith?  Gall cynllunio a pholisi felly fod yn offeryn cadarnhaol a ddefnyddir i gefnogi ac annog ieithoedd lleiafrifol neu gallant fod yn rhywbeth negyddol a niweidiol os ydynt yn cefnogi defnydd un iaith dros un arall.  Mae Cooper yn nodi
 'that social change along language planning is scarcely surprising' ( Cooper 1989)
ac yn dangos  fod yr enghreifftiau a ddefnyddir yn ei lyfr o pholisiau i gyd yn codi yng nghanol newid cymdeithasol.   Mae'r enghreifftiau hyn yn amrywio o ymgyrchoedd ffeministaidd i ddileu iaith rhywiaethol ( Cooper  t76) i'r ymgyrch llythrennedd torfol yn Ethiopia ( Cooper t165) gall amrywiaeth y sefyllfaoedd a'r hyn sy'n cael ei gyflawni ei wneud yn anodd dod o hyd i dir cyffredin i alluogi datblygiad theori gynllunio iaith gymwys a defnyddiol ,  yn wir, mae Cooper yn nodi nad oes un theori o newid cymdeithasol sy'n ddigonol ac yn crynhoi hynny  fel hyn
'A theory which enables us to explain the motivation for setting particular status, corpus, and acquisition goals, the reasons for choosing (or avoiding) given means for attaining these goals, and the outcome of the implementation is  far from our grasp. It probably awaits a satisfactory theory of social change'  (Cooper t 185)

 Mae'r hyn sy'n cael ei gynllunio hefyd yn rhywbeth y mae'n rhaid ei gwestiynu.  Defnyddir iaith ym mhob agwedd ar ein bywydau, ar lefel unigol,  wrth ddarllen neu ysgrifennu ar gyfer gwaith neu bleser, i  sefyllfaoedd mewn grwpiau teuluol neu yn y byd cyhoeddus. Mae defnyddwyr iaith hefyd yn amrywio yn y ffordd maen nhw'n dewis siarad ac yn y dewisiadau maen nhw'n eu gwneud ynghylch defnyddio iaith.  
Mae Fishman hefyd yn nodi'r her o ddiffinio'r maes a'r angen i dynnu sylw at 'pam' fod angen cynllunio ieithoedd.  
 ‘RSL ers themselves are often can’t totally free themselves of some doubts about their preoccupation with their own threatened language' making it clear that  reversing language shift has to take into account the recreation and retention of a 'complete way of life, including non-linguistic as well as linguistic features.' ( Fishman t452 )
Mae hefyd yn glir fod amddiffyn a galluogi ieithoedd lleiafrifol i ffynnu,  yn elwa  pawb wrth i wir gyfoeth  beth yw e i fod yn ddynol  a chwilio am ystyr o fewn bywyd  yn gael ei alluogi. Mae’r angen i unrhyw polisi felly galluogu pawb i elwa  a gweld buddiant o achub iaith.
Pa mor amhosibl neu annigonol bynnag yw unrhyw ddamcaniaeth, mae’n hanfodol bod diffiniad cydnabyddedig fel y gall theori symud i weithredu, a bod cynllunio yn cael ei weithredu’n effeithiol. Mae Cooper yn eirioli dros ddatblygu fframweithiau a all arwain y rhai sy’n gyfrifol am bolisi iaith, a chaniatáu mesur a chymharu llwyddiant ar draws polisïau mewn cydweithrediadau gwahanol iawn. Mae’r defnydd o fframweithiau yn golygu ei bod yn bosibl mesur newid cymdeithasol mewn ffordd nad oedd yn bosibl cyn i’r fframwaith fod ar waith. Nid yw hyn yn golygu nad oedd newidiadau yn digwydd, neu nad oedd y defnydd o iaith yn newid; efallai eu bod wedi cael eu colli neu heb eu dal heb i’r fframwaith roi ffocws. Mae hyn yn dangos yr angen i gymhwyso theori, ond hefyd yn tynnu sylw at y ffaith bod y fframwaith yn ddefnyddiol i ganolbwyntio ar bethau penodol, er efallai na fydd yn dal pob newid sy’n digwydd.
Un ateb ar gyfer hyn yw sicrhau bod unrhyw gynllunio yn ystyried lleisiau a barn pobl nad ydynt yn academyddion, gan sicrhau bod “llais y defnyddiwr” yn glir. Nid oedd y dull rhanddeiliaid hwn, lle mae barn y rhai yr effeithir arnynt gan bolisïau, yn cael ei ystyried bob amser. Newidiadau mewn sawl maes damcaniaethol arall, fel gwaith cymdeithasol, lle mae’r llyfr arloesol ‘The Client Speaks’ a ysgrifennwyd yn y 1970au, wedi newid y ddeinameg ac wedi dangos bod defnyddwyr gwasanaeth yn gallu cael eu hystyried yn arbenigwyr yn ôl eu profiad, tra bod yn flaenorol yn cael eu hystyried fel “cleientiaid” a ddyfarnwyd gan arbenigwyr proffesiynol (Golightly and Holloway 2018).
O fewn cynllunio iaith a pholisi, pwy all fod yn fwy o arbenigwr ar sut mae iaith yn cael ei defnyddio na phlant, rhieni, a’r henoed? Sut mae cynllunio iaith hefyd yn ymestyn i gynnwys grwpiau sydd yn annodd i gyrraedd, fel y rhai sydd wedi rhoi’r gorau i ddefnyddio’r iaith, neu’r rhai sy’n dewis peidio â defnyddio’r sgiliau iaith sydd ganddynt? Mae rhaid ini ddeall pam nad ydynt yn defnyddio’r iaith. 

 Mae'r angen i'r maes fod yn ddigon deinamig a hyblyg i sicrhau eu bod yn gallu ymateb i newidiadau cymdeithasol a blaenoriaethau o fewn cymdeithas yn sylfaenol. Gellid ystyried unrhyw feirniadaeth i ddamcaniaethau hŷn neu framwrorks fel tystiolaeth  i'r ffaith bod y maes yn rhywbeth byw a chyfredol ac yn esblygu'n gyson wrth i gymdeithas a dynoliaeth newid a ddatblygu. Gellir gweld yr angen am damcaniaeithu newydd neu yr angen i addasu modelau hen fel tystiolaeth bod maes cynllunio a pholisi iaith yn fywiog ac yn perthnasol i fywyd cyfoes Cymraeg.

Mae fframwaith Cooper o iaith fel arloesedd yn edrych ar 'pwy sy'n mabwysiadu beth, pryd, ble, sut, pam a sut? (Cooper t60)
Mae Kaplan a Balduf yn gweld cynllunio iaith fel 'corff o syniadau' ac yn nodi bod y rhesymau dros gynllunio o'r fath yn gymhleth. ( Kaplan & Balduf t3) Maen nhw hefyd yn cytuno nad oes ffordd hawdd o fesur cynnydd ond maen nhw'n mynd ymlaen i nodi actorion sy’n bwysig ac yn sylfaenol fel asiantaethau'r llywodraeth, asiantaethau addysg, cyrff anllywodraethol a grwpiau eraill.  Mae'r rhain yn ddefnyddiol wrth i gynllunio iaith droi o theori i gynlluniau gweithredadwy y gellir eu gwerthuso a'u hadolygu. 
Mae adnoddau yn gyfyngedig ac felly mae'n rhaid gwneud penderfyniadau am flaenoriaethau, meysydd ffocws, gopgraffeg a grwpiau.  Gall y penderfyniadau hyn gyda chynllunio iaith gael canlyniadau pwerus y gellir eu gweld yn wahanol yn dibynnu ar bersbectif unigol. 








Gall Cymru gymryd cryfder o wybod fod llawer o wledydd a phobloedd eraill hefyd yn datblygu polisïau cynllunio ieithoedd i sicrhau dyfodol ieithoedd lleiafrifol. Fel rhan o gymuned  fyd-eang, gellir rhannu gwersi a dyblygu arfer da. Mae Cymru'n rhan o ELEN  ( European Language Equality Network (ELEN) 2026) Mae’r rhwydwaith ymayn sefydliad  sy’n gweithio i ddiogelu, hyrwyddo a sicrhau cydraddoldeb ieithyddol ar gyfer ieithoedd llai eu defnydd yn Ewrop — gan gynnwys ieithoedd rhanbarthol, lleiafrifol, mewn perygl a chyd-swyddogol. Mae ELEN  yn ymgyrchu dros hawliau ieithyddol ar lefelau lleol, cenedlaethol a rhyngwladol.  
Wrth edrych ar y sefyllfa yng Nghymru, mae'n bosibl gweld elfennau o theori polisi cynllunio iaith yn cael eu gweithredu drwy strategaethau a chynlluniau llywodraethol. Mae Cymru wedi mabwysiadu polisi cynllunio iaith cynhwysfawr sy'n canolbwyntio ar Cymraeg 2050: Miliwn o siaradwyr Cymraeg, strategaeth hirdymor a gyhoeddwyd gyntaf yn 2017 sy'n ceisio trawsnewid statws a defnydd y Gymraeg erbyn 2050. Mae'r strategaeth hon yn darparu targedau gweledigaethol sef cynyddu nifer y siaradwyr Cymraeg i filiwn a dyblu'r gyfran sy'n defnyddio'r Gymraeg bob dydd.  Mae yna  fframwaith strwythuredig ar gyfer gweithredu polisi ar draws y llywodraeth a'r gymdeithas. ( llyw.cymru) Mae gan Gymru hefyd Gomisiynydd Iaith Gymraeg sydd â'r dasg o osod a gorfodi safonau, cefnogi sefydliadau i gynyddu gwasanaethau iaith Gymraeg ac i sicrhau bod y cyhoedd yn gallu defnyddio eu hawliau.  Mae hawliau iaith a statws i'r iaith  wedi cynyddu ac wedi cael eu brwydro ers dros ddegawdau. Mae'n amlwg gweld sut mae'r iaith wedi gallu ennill mwy o bwerau a hawliau a gellid dadlau bod hyn yn ganlyniad o gynllunio llwyddiannus ar gyfer yr iaith.    Mae cyfreithiau'r DU o Deddf yr iaith Gymraeg yn 1967 i'r deddf addysg yn 2022 hyd at Ddeddf Iaith ac Addysg Gymraeg yn 2025 yn rhoi statws a bri i'r iaith.   Er hyn mae Colin H Williams yn dadlau:-
‘ Nid yw polisiau swyddogol y llywodraeth yn lleddfu nac yn mynd I'r afael gyda’r strwythurau  dwfn ac anweledig sydd y tu ol i agweddau lled-elyniaethus tuag at y Gymraeg, neu’r rhwystredigaeth am fodolaeth yr iaith’ (Williams 2025)
 Gellir gweld y deddfau hyn fel enghraifft o gynllunio macro (Baldauf 2006) ond a yw hyn ynddo'i hun yn ddigon i sicrhau fod pobl sy'n dewis siarad Cymraeg bob dydd ym mhob agwedd yn eu bywydau ac a ydynt yn ddigonol i oroesu y ffactorau seicolegol yma?   Mae Hodges a Cynnog (2019) yn nodi pwysigrwydd cynllunio cymunedol a cynlluni o'r gwaelod i fyny ar gyfer llwyddiant achub iaith. Gall ystyried microgynllunio fel  y ffactor mwyaf bwysig ac yn ganolog i gynllunio fod yn fwy berthnasol a defnyddiol i adfywiad iaith Gymraeg gan ei fod yn caniatáu i ddefnyddwyr yr iaith ar bob lefel fod yn actorion ac asiantau newid.  Mae Hodges a Cynnog yn dadlau bod y dull traddodiadol o'r  cynllunio ‘top down’  yn adlewyrchu hen oes a fu'n ôl lle roedd polisi hefyd yn gysylltiedig â 'nation building and  securing unity' . Nid dyma’r nod yng Nhymru heddiw felly byddai rhoi’r ffocws ar micro-gynllunio yn cyd-fynd yn fwy  â chymdeithas gymedrol Cymru.Byddai symud  pŵer i asiatau lleol sy’n deall eu cymunedau yn fwy effeithiol. Byddai cunllunio sy’n fwy lleol efallai  yn llawer mwy effeithiol yng Nghymru lle mae cymaint o amrywiaeth yn y gwahanol ardaloedd.  Sut mae'n bosibl cynllunio ar lefel macro pan yn delio â gwlad lle mewn rhai ardaloedd mae dros 55% o bobl tair oed neu hŷn yn gallu siarad yr iaith  tra mewn ardaloedd eraill, mae'r ganran yn 10% neu lai? ( Llywodraeth Cymru 2025)  Bydd angen gwahanol adnoddau a blaenoriaethau ar gyfer pob ardal a gallai dull mwy micro gefnogi datblygiad pob ardal mewn ffordd fwy effeithiol.  Mae symud i ffwrdd o gynllunio iaith o'r topi lawr yn galluogi ac yn grymuso actorion lleol. 
'It could be argued that many now believe that the communities themselves must be key agents in developing language use patterns and ideologies that foster and develop  language use on a micro community level '  ( Hodges a Cynog 2019)

Yng Nghymru, mae'n bosibl gweld esiapmplau o llawer o’r dancaniaeithau ar waith .. Mae hyn yn dangos bod modelau yn offer y gellir eu defnyddio  ac ai fod yn bosib i ddefnyddio rhannau o un model a rhannau o un arall.  Nid oes un model yn mynd i fod yn ddigonol i gyflawni'r nod o sicrhau'r Gymraeg i siaradwyr heddiw a'r dyfodol. 
Mae'r ganolfan genedlaethol ar gyfer y Gymraeg yn sicrhau bod dysgwyr yn cael mynediad i'r iaith ac mae deddfwriaeth fel y Ddeddf Gymraeg mewn Addysg ddiweddar yn helpu i roi statws ac amddiffyniad i'r iaith.  Mae polisïau fel Cymraeg 2050 yn helpu i roi bri i'r iaith ac i godi ei phroffil. 
Mae Cymru wedi canolbwyntio ar addysg fel ffactor hanfodol wrth sicrhau dyfodol yr iaith. Mae nodau dysgu ffurfiol o fewn addysg statudol yn anelu at sicrhau bod gan fyfyrwyr y sgiliau i fod yn ddefnyddwyr yr iaith. Fodd bynnag, nid yw hyn yn ddigon ei hun i sicrhau y bydd myfyrwyr yn parhau i ddefnyddio'r sgiliau y maent  wedi dysgu yn yr ystafell ddosbarth yn eu bywydau personol neu o fewn eu cymunedau.  Mae Colin Willaims yn nodi bod yr her yn gorwedd mewn sicrhau bod y sgiliau a gafwyd yn cael eu defnyddio bob dydd fel bod yr iaith  yn cael ei gryfhau ac yn cael ei normaleiddio. Mae'n nodi bod cynyddu nifer y siaradwyr yn ganmoladwy ond na fydd yn arwain at lwyddiant ynddo'i hun heb ymyrraeth gymdeithasol ac economaidd. (Williams 2025) 
Mae cynllunio corpws yn cyfeirio at ymdrechion bwriadol i ddatblygu a safoni strwythur mewnol iaith, gan gynnwys ei geirfa, ei sillafu, ei gramadeg a'i terminoleg. Yng Nghymru, mae cynllunio corpws wedi chwarae rhan hanfodol wrth gryfhau'r Gymraeg fel iaith fodern sy'n gallu gweithredu ar draws addysg, llywodraethu, cyfryngau a thechnoleg ddigidol. Mae'r cynllunio hwn hefyd yn cefnogi polisïau sy'n canolbwyntio ar yr ystafelloedd dosbarth gan fod adnoddau fel geiriaduron, adnoddau safonol, offer ar-lein ac AI cal i gyd yn cael eu defnyddio gan siaradwyr cyntaf a siaradwyr newydd Cymraeg. Mae adnoddau hefyd yn cael eu digideiddio a'u moderneiddio felly mae'r Gymraeg yn parhau i fod yn iaith fywiog, modern sy'n gallu cynnwys termau newydd ac sy'n dod i'r amlwg. Mae gan Gymru draddodiad llenyddol balch a gellir gweld tystiolaeth o gynllunio corpws yn y trysorlys cynyddol o eiriaduron sydd bellach  hrfyd ar gael ar-lein  hefyd, fel y CorCenCC – National Corpus of Contemporary Welsh  ( CorCenCC2026)sy'n cyfleu sut mae'r Gymraeg yn cael ei defnyddio mewn bywyd bob dydd.
 


Mae gan y sefyllfa yng Ngwlad y Basg debygrwydd i Gymru er y bydd gan bob gwlad bolisïau a chyd-destun gwahanol. Mae gan y Gymraeg a'r Basgeg hanes hir yn gyffredin o gwydnwch a dyfalbarhad a mae’r ieithoedd yn gysylltiedig a hanes, chwedlau a etifeddiaeth. Mae'r ddwy wedi goresgyn polisïau sy'n ceisio atal eu defnydd ac mae gan y ddwy iaith bwysau hanes ynghlwm iddynt hyd heddiw.  Yng ngwlad y Basg, mae polisi cynllunio iaith wedi canolbwyntio ar addysg ond hefyd yn y cyfryngau. 
Mae'r iaith yn defnyddio fframwaith sy'n cefnogi cynllun normaleiddio sydd wedi'i gynllunio i wrthdroi newid iaith ac i sicrhau dwyieithrwydd swyddogaethol lle mae pobl yn gallu byw yn llawn yn y Basgeg neu'r Sbaeneg. Mae hefyd yn bosib i weld gwahanol elfennau o fodelau cynllunio iaith ar waith. Mae'r defnydd o'r iaith yn y llywodraeth ac mewn awdurdodau lleol yn rhoi statws i'r iaith tra bod cynlluniau fel y Korrika a hyrwyddo'r iaith yn y cyfryngau yn rhoi bri iddi hi.

Gellir categoreiddio polisïau addysg Cymru a Basgeg fel cynllunio caffael a'u bwriad yw sicrhau bod mwy o bobl yn defnyddio'r iaith a bod ganddynt y sgiliau sydd eu hangen i fyw eu bywydau yn Gymraeg neu Fasgeg.  Fodd bynnag, mae addysg Saesneg yn parhau  dominyddio yng Nghymru ac nid yw caffael sgiliau iaith  o reidrwydd yn golygu y byddant yn cael eu defnyddio. Mae'n hanfodol felly bod cynllunio hefyd yn ystyried ac yn sicrhau bod gofodau yn cael eu creu ar gyfer iaith a bod siaradwyr newydd yn gweld gwerth defnyddio'r ieithoedd. Mae teimlio fel rhano gymuned a fel bod chi’n perthyn yn hollbwysig gan fod defnyddio’r  iaith hefyd yn gysylltiedig â diwylliant, ystyr ac emosiynau yn hefyd. 

Mae'r heriau presennol yn canolbwyntio ar gynyddu'r defnydd o Basgeg ar draws pob grŵp oedran a rhanbarth. Gan fod tair gweinyddiaeth a dwy wladwriaeth, mae'r cynnydd yn amrywiol oherwydd gwahaniaethau gwleidyddol, gweinyddol a chyfreithiol. 
Mae  Jaione Diaz Mazquiaran  (2025)wedi canolbwyntio ar agweddau pobl oir iaith a sut mae dylanwad rhieni ac athrawon a'u disgwyliadau yn gysylltiedig â dewisiadau a defnyddiau iaith. 
Mae ymchwil Mazquiaran  yn dangos yn glir bod dewis iaith yn gysylltiedig â pherthnasoedd teuluol ac emosiwn.  Mae ieithoedd a siaredir yn y cartref yn adlewyrchu cysylltiadau teuluol, crefydd a hunaniaeth ddiwylliannol.  Nid yw dewisiadau iaith yn niwtral ac mae'n rhaid ystyried y defnydd o ieithoedd a'r dewis o'r hyn sy'n cael ei siarad a phryd wrth ddatblygu polisi. 
Mae ffocws hefyd yn y wlad fel sydd yng Nghymru ar warchod a thyfu mannau naturiol lle mae'r iaith yn cael ei defnyddio'n naturiol. Mae siarad Basgeg wedi cal llwyddiant ac wedi ei normaleiddio trey y system addysg, statws swyddogol I'r iaith a’i defnydd ar draws y cyfryngau. 
Gallwn weld yn yr esiampl yma  sut all addysg, polisi ac ymgysylltu â'r gymuned gefnogi ieithoedd lleiafrifol mewn cymdeithasau amlieithog ar y cyd.

Mae’r heriau sy’n ymwneud â mesur effaith a gwerthuso effeithiolrwydd unrhyw bolisïau wedi’u dogfennu’n dda ac yn parhau i fod yn gymhleth. Yng Nghymru, rydym yn dibynnu’n bennaf ar ddata’r cyfrifiad i asesu a yw polisïau’n effeithiol ac a yw nifer y siaradwyr Cymraeg yn cynyddu. Fodd bynnag, mae hyn yn broblematig. Gall y modd y caiff cwestiynau eu geirio effeithio ar y data a gesglir, gan godi cwestiynau ynghylch a yw’r canlyniadau’n adlewyrchiad gwirioneddol o’r sefyllfa ieithyddol o fewn cymdeithas. Yn ogystal, mae’r bwlch amser hir rhwng cyfrifiadau’n ei gwneud yn anodd adnabod patrymau a thueddiadau, ac felly mae angen dehongli unrhyw ystadegau neu ddata yn ofalus. Mae’r cyfrifiad hefyd yn dibynnu ar hunan-adrodd, ac efallai na fydd unigolion â hyder isel yn teimlo’n gyfforddus yn nodi eu bod yn siarad Cymraeg. At hynny, mae’n rhaid i rieni ateb cwestiynau ar ran eu plant, ac efallai na fyddant bob amser yn sicr pa flwch sy’n fwyaf priodol i’w dicio ar eu rhan.
Mae data diweddar yn dangos bod hyfedredd Cymraeg yn parhau i fod yn sgil lleiafrifol.  Yn ol Llywordaeth Cymru (2025) Dangosodd cyfrifiad 2021 fod 17.8% o'r boblogaeth yng Nghymru yn gallu siarad Cymraeg (538,300 o bobl), gostyngiad mewn termau canrannol o'i gymharu â chyfrifiadau blaenorol. Mae amcangyfrifon yr Arolwg Poblogaeth Blynyddol (APS) yn awgrymu ffigur uwch—tua 27.2–26.9% o bobl dair oed a hŷn, sy'n cyfateb i 836,800–828,600 o siaradwyr—ond ni ellir defnyddio'r ffigurau hyn yn uniongyrchol i fesur cynnydd tuag at darged Cymraeg 2050 oherwydd eu bod yn seiliedig ar fethodoleg a diffiniadau gwahanol o allu iaith. Yn nodedig, mae pobl ifanc rhwng 3 a 15 oed yn parhau i fod y grŵp oedran mwyaf tebygol o siarad Cymraeg, er bod hyd yn oed y gyfran hon wedi dangos tuedd i lawr ers 2019. 
Mae deall y patrymau demograffig hyn yn tanlinellu bod rhaid i gynllunio iaith fynd y tu hwnt i ffigurau cofrestru addysgol a mynd i'r afael â gwir defnydd yr iaith, hyder i ddefnyddio a galw eich hun yn defnyddiwr yr iaith a sut mae trosglwyddio iaith yn digwydd yn y gymuned ac adref.
Mae addysg yn parhau i fod yn ganolog i gynyddu siaradwyr Cymraeg. Er bod y Gymraeg yn orfodol hyd at 16 oed, mae amrywiaeth o ran canlyniadau trochi a hyfedredd. Mae cynlluniau gweithredu Llywodraeth Cymru yn blaenoriaethu ehangu'r ddarpariaeth cyfrwng Cymraeg ar draws pob cam, gyda buddsoddiadau mewn addysg blynyddoedd cynnar, ysgolion cyfrwng Cymraeg a rhaglenni trochi hwyr. Mae heriau fel sicrhau gweithlu i ymated I'r cynnydd a cadw athrawon yn y maes addysg hefyd yn dod yn fwy o broblem, 
Gallai camau ymarferol pellach gynnwys cymorth wedi'i dargedu i oedolion sy'n dysgu ail iaith, gan gynnwys llwybrau dysgu yn y gweithle a chyrsiau cymunedol. Bydd hwn yn rhoi lle I'r iaith cael ei defnyddio ac yn dangos i fobl fod en bosib i fyw bywyd a neud popeth trwy’r Gymraeg.  Byddai prentisiaethau, hyfforddiant galwedigaethol a chymhellion cyflogwyr ar gyfer sgiliau Cymraeg hefyd yn helpu i ymgorffori'r Gymraeg yn y farchnad lafur. Byddai marchnata hefyd yn helpu i godi statws a neud yr iaith yn cwl. Roedd y slogan ‘ gwnewch bopeth yn gymraeg’ yn hynnod llwyddiannus yn yr 80au.
Er mwyn goroesi, mae rhaid i iaith gael ei siarad. Mae Cymraeg 2050 yn gosod targed i ddyblu cyfran y boblogaeth sy'n siarad Cymraeg bob dydd (o tua 10% i 20%). Dylai mesurau ymarferol flaenoriaethu siarad ym mhob rhan o gymdeithas. Mae angen cynyddu'r defnydd o Gymru mewn cartrefi, gweithleoedd, cyfryngau cymdeithasol, diwylliant ieuenctid a bywyd dinesig. Bydde hwn yn cydfynd  a neges Fishman fod angen sicrhau llefydd tu allan I'r dosbarth a neud yn siwr for gan siaradwyr cymdeithas  Cymraeg,
Mae cefnogi mentrau iaith leol a chynllunwyr cymunedol yn grymuso gweithredu o'r gwaelod i fyny ac yn cynnig cymdeithad cymraeg . Mae rhaid sicrhau fod siaradwyr newydd yn cael eu croesawu ac eu bod yn teimlio fod hawl gyda nhw i fod yn y lle.  Gall cynlluniau grant sy'n ariannu gweithgareddau ar lawr gwlad, caffis iaith, grwpiau ieuenctid a digwyddiadau dwyieithog normaleiddio'r defnydd Cymraeg y tu allan i leoliadau ffurfioll
Rhaid i bolisi cyhoeddus ymgorffori'r Gymraeg fel iaith fyw ar draws sectorau. Mae hyn yn cynnwys y gweithle, ar lein ac yn ddigidol ac yn y cyfryngau a diwylliant.Mae rhaid i arweinyddiaeth y llywodraeth awrain y ffordd a defnyddio’r iaith yn naturiol er mwyn dangos parch a chwrteisi I'r iaith

Mae agweddau cadarnhaol tuag at y Gymraeg yn eang a mae hwn yn codi calon; Fodd bynnag, nid yw agweddau ar eu pennau eu hunain yn gwarantu newid ymddygiad a ma rhaid ddod i deall mwy am sut i newid ymddygiad a seicoleg yr iaith ( Williams 2025)
Rhaid i gynllunio effeithiol  ar level meta sicrhau ei fod yn cyrraeg  level micro ond mewn ffordd naturiol.  Er y pwyslais ar ysgol, yn y cartref mae rhaid ini sicrhau trosglwyddiad yr iaith mewn teulioedd a cymunedau. Gall ymgyrchoedd cenedlaethol, rhwydweithiau cymorth cymheiriaid, a chymhellion i rieni ddefnyddio'r Gymraeg gyda phlant gryfhau trosglwyddiad rhwng cenedlaethau, sy'n hanfodol ar gyfer bywiogrwydd hirdymor.


Mae modelau yn ddefnyddiol a gallant lywio datblygiad y maes. Fodd bynnag, mae'r ffaith bod y maes yn datblygu'n gyson ac yn dangos nad yw iaith yn statig nac yn sefydlog yn hytrach yn rhywbeth hylif a pharhaus sy'n adlewyrchu newidiadau o fewn y gymdeithas y mae'n cael ei siarad. Fel y cyfryw, ni fydd un model yn gallu dal y ddeinameg newidiol a'r rleationship pŵer sy'n effeithio ar ddefnydd iaith a'r dewisiadau iaith sy'n cael eu gwneud gan unigolion o fewn cymdeithas. Mae cynllunio iaith yn broses gymdeithasol ac nid yn gwbl academaidd. Mae'n hanfodol bod modelau'n cael eu beirniadu a'u bod yn esblygu  er mwyn fod o ddefnydd i'r rhai sy’n cynllunio. 

